සිංගර් අන්තර් පාසල් අවුරුදු 20න් පහළ පළමු කොටසේ 'ඒ' කාණ්ඩයේ තරගාවලියේ නිල ප්‍රථිපල ලබන 17වැනිදා ප්‍රකාශයට පත්කරන බව පාසල් රගර් සංගමයේ සභාපති, කිංග්ස්වුඩ් විදුහල්පති රංජිත් චන්ද්‍රසේකර මහතා දිනමිණට පැවැසීය.ඉසිපතනය සහ විද්‍යාර්ථ විදුහල් අතර පැවැති තරගයේ දී විද්‍යාර්ථ විදුහල් කණ්ඩායමට වයසින් වැඩි ක්‍රීඩකයන් ක්‍රීඩා කළ බවට ඉසිපතන විදුහල කරනු ලැබූ චෝදනා‍ව හේතුවෙන් තරගාවලියේ 'ඒ' කාණ්ඩයේ නිල ප්‍රථිපල නිකුත් කිරීම සහ ශූරයන් තේරීම කල් දැමීමට පාසල් රගර් සංගමය මීට පෙර පියවර ගෙන තිබිණි.